ᱱᱟᱦᱤᱫᱽ ᱤᱥᱞᱟᱢ

ᱱᱟᱦᱤᱫᱽ ᱤᱥᱞᱟᱢ ᱫᱚ ᱵᱟᱝᱞᱟᱫᱮᱹᱥ ᱨᱮᱱ ᱢᱤᱫ ᱟᱱᱫᱳᱞᱚᱱ ᱠᱳᱨᱢᱤ ᱠᱟᱱᱟᱭ, ᱠᱳᱴᱟ ᱟᱱᱫᱳᱞᱚᱱ ᱨᱮᱱ ᱥᱚᱢᱚᱱᱱᱚᱭᱚᱠ ᱟᱨ ᱚᱱᱛᱚᱨᱵᱳᱨᱛᱤᱠᱟᱞᱤᱱ ᱥᱚᱨᱠᱟᱨ ᱨᱮᱱ ᱩᱯᱳᱫᱮᱹᱥᱴᱟᱭ ᱛᱟᱸᱦᱮᱸᱠᱟᱱᱟ᱾ ᱩᱱᱤ ᱫᱚ ᱒᱐᱒᱔ ᱨᱮᱱᱟᱜ ᱠᱳᱴᱟ ᱟᱱᱫᱳᱞᱚᱱ ᱠᱷᱚᱱ ᱥᱮᱠᱷ ᱦᱟᱥᱤᱱᱟ ᱯᱚᱫᱚᱛᱮᱜᱽ ᱨᱮᱱᱟᱜ ᱮ ᱜᱷᱳᱥᱳᱱᱟ ᱞᱮᱫᱟ ᱟᱨ ᱥᱚᱯᱷᱚᱞᱮ ᱦᱩᱭᱞᱮᱱᱟ᱾ ᱩᱱᱤ ᱫᱚ ᱒᱕ ᱯᱷᱮᱵᱨᱩᱣᱟᱨᱤ ᱒᱐᱒᱕ ᱨᱮ ᱩᱯᱳᱫᱮᱹᱥᱴᱟ ᱯᱚᱨᱤᱥᱚᱫᱽ ᱠᱷᱚᱱᱮ ᱚᱪᱚᱜ ᱞᱮᱱᱟ᱾

 ᱮᱛᱦᱚᱵ ᱡᱤᱭᱚᱱ ᱟᱨ ᱚᱞ ᱯᱟᱲᱦᱟᱣ 
ᱱᱟᱦᱤᱫᱽ ᱤᱥᱞᱟᱢ ᱟᱜ ᱦᱚᱦᱚ ᱧᱩᱛᱩᱢ "ᱯᱷᱟᱦᱤᱢ"᱾ ᱩᱱᱤ ᱫᱚ ᱰᱷᱟᱠᱟ ᱨᱮ ᱑᱙᱙᱘ ᱥᱮᱨᱢᱟ ᱨᱮᱭ ᱡᱟᱱᱟᱢ ᱟᱠᱟᱱᱟ᱾ ᱟᱡ ᱵᱟᱵᱟ ᱫᱚ ᱢᱟᱪᱮᱫ ᱟᱨ ᱜᱚᱜᱚ ᱫᱚ ᱜᱨᱤᱦᱤᱱᱤ ᱠᱟᱱᱟᱭ᱾ ᱩᱱᱤ ᱨᱮᱱ ᱢᱤᱫ ᱠᱟᱹᱴᱤᱡ ᱠᱚᱲᱟ ᱵᱚᱭᱦᱟ ᱢᱮᱱᱟᱭᱟ᱾ ᱒᱐᱑᱔ ᱥᱮᱨᱢᱟ ᱨᱮ ᱰᱷᱟᱠᱟ ᱨᱮᱱᱟᱜ ᱞᱚᱠᱠᱷᱤᱱ ᱵᱚᱱᱚᱥᱨᱤ ᱢᱚᱰᱮᱞ ᱦᱟᱭ ᱤᱥᱠᱩᱞ ᱠᱷᱚᱱ ᱩᱱᱤ ᱫᱚ ᱮᱥ ᱮᱥ ᱥᱤ ᱯᱟᱥ ᱠᱟᱫᱟ᱾ ᱒᱐᱑᱖ ᱥᱮᱨᱢᱟ ᱨᱮ ᱥᱚᱨᱠᱟᱨᱤ ᱵᱤᱜᱽᱜᱽᱟᱱ ᱠᱚᱞᱮᱡ ᱠᱷᱚᱱ ᱮᱭᱤᱪ ᱮᱥ ᱥᱤ ᱯᱟᱥ ᱠᱟᱛᱮ ᱩᱱᱤ ᱫᱚ ᱰᱦᱟᱠᱟ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱮᱱᱟᱜ ᱥᱚᱢᱟᱡᱽ ᱵᱤᱜᱽᱜᱽᱟᱱ ᱵᱤᱵᱷᱟᱜᱽ ᱨᱮᱭ ᱵᱷᱳᱨᱛᱤ ᱞᱮᱱᱟ᱾ ᱒᱐᱒᱒ ᱥᱮᱨᱢᱟ ᱨᱮ ᱚᱱᱟᱨᱥ ᱯᱟᱥ ᱠᱟᱛᱮ ᱱᱮᱛᱚᱜ ᱫᱚ ᱢᱟᱥᱴᱟᱨᱥ ᱨᱮᱭ ᱯᱟᱲᱦᱟᱜ ᱠᱟᱱᱟ᱾ ᱱᱟᱦᱤᱫᱽ ᱫᱚ ᱵᱟᱯᱞᱟᱣᱠᱟᱱ ᱠᱚᱲᱟ ᱠᱟᱱᱟᱭ᱾ ᱩᱱᱤ ᱫᱚ ᱜᱚᱱᱚᱛᱟᱱᱛᱨᱤᱠ ᱪᱷᱟᱛᱨᱚ ᱥᱚᱠᱛᱤ ᱨᱮᱱ ᱢᱤᱫ ᱠᱮᱱᱫᱨᱤᱭᱳ ᱱᱮᱛᱟᱭ ᱛᱟᱸᱦᱮᱸᱠᱟᱱᱟ᱾

 ᱠᱟᱹᱢᱤ ᱡᱤᱭᱚᱱ 
ᱱᱟᱦᱤᱫᱽ ᱫᱚ ᱒᱐᱒᱔ ᱥᱮᱨᱢᱟ ᱨᱮᱱᱟᱜ ᱘ ᱟᱜᱚᱥᱴ ᱵᱟᱝᱞᱟᱫᱮᱹᱥ ᱨᱮ ᱚᱱᱛᱚᱨᱵᱳᱨᱛᱤ ᱥᱚᱨᱠᱟᱨ ᱨᱮᱱ ᱩᱯᱳᱫᱮᱹᱥᱴᱟ ᱦᱤᱥᱟᱹᱵᱛᱮ ᱡᱟᱭᱜᱟᱭ ᱧᱟᱢ ᱞᱮᱫᱟ ᱟᱨ ᱙ ᱟᱜᱚᱥᱴ ᱰᱟᱠ, ᱴᱮᱞᱤᱡᱳᱜᱟᱡᱳᱜᱽ ᱟᱨ ᱛᱚᱛᱷᱚ ᱯᱨᱚᱡᱩᱠᱛᱤ ᱢᱚᱱᱛᱨᱚᱱᱟᱞᱚᱭ ᱨᱮᱱ ᱩᱯᱳᱫᱮᱹᱥᱴᱟ ᱦᱤᱥᱟᱵᱛᱮᱭ ᱡᱳᱜᱽᱫᱟᱱ ᱞᱮᱫᱟ᱾ ᱤᱱᱟᱹ ᱛᱟᱭᱚᱢ ᱑᱖ ᱟᱜᱚᱥᱴ ᱠᱷᱚᱱ ᱛᱚᱛᱷᱚ ᱟᱨ ᱥᱚᱢᱯᱨᱚᱪᱟᱨ ᱢᱚᱱᱛᱨᱚᱱᱟᱞᱚᱭ ᱨᱮᱱᱟᱜ ᱦᱚᱸ ᱫᱟᱭᱤᱛᱛᱚᱭ ᱦᱟᱛᱟᱣ ᱞᱮᱫᱟ᱾ ᱒᱕ ᱯᱷᱮᱵᱽᱨᱩᱣᱟᱨᱤ ᱒᱐᱒᱕ ᱨᱮ ᱩᱱᱤ ᱫᱚ ᱩᱯᱳᱫᱮᱹᱥᱴᱟ ᱠᱷᱚᱱᱮ ᱚᱪᱚᱜ ᱮᱱᱟ᱾

 ᱥᱟᱹᱠᱷᱭᱟᱹᱛ